FIFA opphever Barcelonas kjøpestopp
Klubben ble tidligere denne måneden nektet å kjøpe spillere i de kommende to overgangsvinduene etter å ha brutt reglementet for signering av mindreårige spillere. Det internasjonale fotballforbundet mener at klubben har brutt regelverket ved ti anledninger. Barcelona valgte å anke avgjørelsen og mens anken behandles kan klubben kjøpe og selge spillere som normalt. Vil hente ny keeper FIFA begrunner det med at man ikke vil ha ferdigbehandlet saken før overgangsvinduet åpner i juli, melder nyhetsbyrået AP. Ankebehandlingen gjør at Barcelona dermed kan fullføre overgangen for den tyske keeperen Marc-André ter Stegen. Borussia Mönchengladbach-keeperen skulle etter planen melde overgang i begynnelsen av juli når overgangsvinduet åpnet. Barcelona har signalisert at klubben vil fremme saken for den internasjonale voldgiftsretten for sport (CAS) dersom man ikke vinner frem med anken.
FIFAs knallharde straff av Barcelona er utsatt - inntil videre.